— Шэсьце было абсалютна мірнае, вялікая колькасьць людзей прайшла без эксцэсаў. Аўтамабілі сыгналілі на знак падтрымкі, не было незадаволенасьці з боку кіроўцаў. Ніякіх перашкод для гандлёвых прадпрыемстваў не было, толькі прыбытак. Ніякіх пагроз не было з боку дэманстрантаў. Ніякіх масавых беспарадкаў з гвалтам, пагромамі, падпаламі не было, гэта абсалютнае глупства. Я ўсюды казаў, што акцыя будзе выключна мірная. Я заклікаў людзей ісьці менавіта з такім настроем. Я заклікаў міліцыю забясьпечыць парадак і выконваць закон. Я ўвесь час казаў, што мы будзем выконваць закон і Канстытуцыю і зробім усё, каб акцыя была спакойнай, — кажа Саньнікаў.